**2η ΔΙΔΑΚΤΙΚΗ ΠΑΡΕΜΒΑΣΗ**

**ΦΥΛΛΟ ΕΡΓΑΣΙΑΣ 2ης ΔΙΔΑΚΤΙΚΗΣ ΠΑΡΕΜΒΑΣΗΣ**

* το Φύλλο εργασίας για την κάθε ομάδα θα είναι αναρτημένο σε αρχείο στο e-me, στο e-me-assignments της σχετικής κυψέλης (*Όλοι ίσοι. Όλοι διαφορετικοί*) ή σε κοινόχρηστο και ξεχωριστό για κάθε ομάδα τους έγγραφο (google documents). Οι μαθητές, στην πρώτη περίπτωση, θα κληθούν να το κατεβάσουν, να το ονοματίσουν (π.χ. *Α΄ ΟΜΑΔΑ. 1η ώρα*), και αφού το επεξεργαστούν, να το ανεβάσουν στον τοίχο της κυψέλης του μαθήματος στην e-me. Αναμένονται, λοιπόν, τέσσερα παραδοτέα αρχεία, ένα από κάθε ομάδα.

**Α ΟΜΑΔΑ (Είδη Ρατσισμού)**

1. Παρακολουθήστε την ταινία μικρού μήκους του Μιχαήλ -- Γαβριήλ Ζενέλη [«Pet shop»](https://www.youtube.com/watch?v=fKGgzlPCQOQ), διαβάστε το κόμικς με τίτλο [«ΕΝΑΣ ΚΟΣΜΟΣ ΓΕΜΑΤΟΣ ∆ΙΑΦΟΡΕΣ»](https://photodentro.edu.gr/photodentro/prokatalipseis_ratsismos-v1.1_pidx0033734/index02_whatme_racist_el.pdf) από το φυλλάδιο της Ευρωπαϊκής Επιτροπής «Εγώ, ρατσιστής;!», περιηγηθείτε [στη συλλογή εικόνων «Φανατισμός»](https://photodentro.edu.gr/v/item/ds/8521/5068), επιλέξτε 1 από όλες και απαντήστε στις παρακάτω ερωτήσεις:

α) Ποια μορφή ρατσισμού αναγνωρίζετε στο βίντεο, ποιες στο κόμικς και ποια στην εικόνα;

β) Κατονομάστε 2 συναισθήματα που νιώσατε καθώς βλέπατε το βίντεο, διαβάζατε το κόμικς, παρατηρούσατε την εικόνα. Αποδώστε το κάθε συναίσθημα με ένα emoji (π.χ. χαρά ☺)

1. Παρακολουθήστε το βιντεάκι ["Τα γυαλιά της διαφορετικότητας" Μέρος 1ο](https://www.youtube.com/watch?v=IaW8e9uNDsM)  (ταινία κινουμένων σχεδίων του προγράμματος επιχορήγησης ΜΚΟ του ΕΟΧ "Είμαστε όλοι Πολίτες", που διαχειρίζεται το Ίδρυμα Μποδοσάκη) και με βάση αυτό γράψτε ένα σύντομο κείμενο (100 λέξεις) με τις λύσεις που προτείνετε για την εξάλειψη του ρατσισμού. Εστιάστε την προσοχή σας και στους τρόπους με τους οποίους μπορεί να συμβάλει η εκπαίδευση προς την κατεύθυνση αυτή.